stanford-oval/wikipedia huggingface dataset:
Tijana Dapčević
Aiheesta muualla

Kuvia tai muita tiedostoja aiheesta Tijana Dapčević Wikimedia Commonsissa
Tom McNeeley

Thomas ”Tom” McNeeley Jr (27. helmikuuta 1937 Arlington, Massachusetts – 25. lokakuuta 2011) oli raskaansarjan nyrkkeilijä 1950- ja 1960-luvulla. Nuorena McNeeley pelasi jalkapalloa Michiganin yliopistossa. McNeeley debytoi Norwood Stockar -areenalla 17. heinäkuuta 1958. Muutaman vuoden päästä 4. joulukuuta 1961 hän otteli uransa kuuluisimman kamppailun Floyd Pattersonia vastaan raskaansarjan maailmanmestaruudesta, mutta hävisi käytyään peräti 11 kertaa lattiassa.
Tom McNeeleyn poika Peter McNeeley on myös entinen nyrkkeilijä samoin, kuten isänsä Tom McNeeley Sr.
McNeeley kuoli lokakuussa 2011 massachusettsilaisessa sairaalassa, jonne oli joutunut sydänkohtauksen takia.
Arsim Gashi

Arsim Gashi (s. 6. joulukuuta 1983) on ruotsalainen jalkapalloilija, pelipaikaltaan hyökkääjä. Kaudella 2009 hän pelasi Veikkausliigassa IFK Mariehamnin joukkueessa. Hän on 191 senttimetriä pitkä ja painaa 87 kilogrammaa.
Kaudella 2008 Gashi pelasi Ruotsin kolmanneksi korkeimmalla sarjatasolla Motala AIF:n joukkueessa ja teki 14 maalia. Vuonna 2009 hän solmi IFK:n kanssa kolmivuotisen sopimuksen.
Tim Harden

| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Hopeaa | Atlanta 1996 | 4 × 100 m |  |
Tim Harden (s. 27. tammikuuta 1974) on yhdysvaltalainen entinen pikajuoksija joka juoksi pääsääntöisesti 100 metrin juoksussa.
Hänen paras saavutuksensa on hopeamitali Atlantan kesäolympialaisissa 1996, jonka hän voitti 4x100 metrin viestijuoksussa yhdessä joukkuetovereidensa Jon Drummondin, Michael Marshin ja Dennis Mitchellin kanssa.
Harden on juossut 60 metriä aikaan 6,43 sekuntia, jolla hän on kaikkien aikojen tilastossa sijalla 3.
Thomas S. Monson

Thomas S. Monson
Thomas Spencer Monson (21. elokuuta 1927 – 2. tammikuuta 2018) oli Myöhempien aikojen pyhien Jeesuksen Kristuksen kirkon 16. presidentti. Häntä edelsi virassa Gordon B. Hinckley, jonka kuoleman jälkeen 27. tammikuuta 2008 kahdentoista apostolin koorumi valitsi Thomas Monsonin kirkon presidentiksi, profeetaksi, näkijäksi ja ilmoituksensaajaksi 3. helmikuuta 2008.
Yksityiselämä

Monson syntyi 21. elokuuta 1927 Salt Lake Cityssä Utahissa G. Spencer Monsonin ja Gladys Condien perheeseen toisena kuudesta lapsena. Hän opiskeli high schoolissa, ja 17-vuotiaana hän ilmoittautui Yhdysvaltain laivastoon keväällä 1945. Hänen ilmeisenä toiveenaan oli päästä osallistumaan Tyynenmeren meritaisteluihin, mutta toinen maailmansota päättyi ennen hänen pääsyään taisteluihin. Monson erosi laivastosta puolen vuoden palveluksen jälkeen ja siirtyi Utahin osavaltionyliopistoon opiskelemaan liiketaloutta. Hän valmistui 1948.
Toimittuaan jonkin aikaa yliopistossa tuntiopettajana Monson siirtyi liike-elämän palvelukseen kustantamoalalle. Hänen ensimmäinen työpaikkansa oli sanomalehti Deseret News, jossa hän toimi mainospäällikkönä. Myöhemmin hän siirtyi Deseret News Pressin kustantamon palvelukseen. Hän toimi ensin myyntijohtajana ja sitten toimitusjohtajana. 1952 hän valmistui Brigham Youngin yliopistosta kauppatieteiden linjalta. 1981 hänelle myönnettiin Brigham Youngin yliopiston oikeustieteen kunniatohtorin arvo.
7. lokakuuta 1948 Monson meni naimisiin Frances Beverly Johnsonin kanssa. Heillä on kolme lasta ja kahdeksan lastenlasta. Thomas Monson on ollut aktiivinen myös yhdistyselämässä, ja partio on ollut hänen sydäntään lähellä. Hän on saanut Amerikan partiopoikajärjestön hopeamajavan (vuonna 1971), arvossa pidetyn hopeabiisonin (vuonna 1978) sekä kansainvälisen partiojärjestön korkeimman ansiomerkin, pronssisuden (vuonna 1993). Thomas Monson on myös julkaissut useita uskontoa käsitteleviä teoksia.
Kirkollinen ura

Thomas S. Monson oli jo lapsuudestaan aktiivinen MAP-kirkon palveluksessa. 22-vuotiaana hänet kutsuttiin piispaksi eli seurakunnan johtajaksi. Hän on eräs nuorimmista piispan virkaan kutsutuista. Hänen johtamansa seurakunta Salt Lake Cityssä oli sitä paitsi MAP-kirkon seurakunnaksi poikkeuksellisen suuri, siihen kuului lähes 1000 henkilöä. 27 vuoden iässä hänet kutsuttiin vaarnanjohtajan neuvonantajaksi, ja 32-hänestä tuli Kanadan lähetyskentän lähetysjohtaja. Vuosina 1959–1962 hän valvoi lähetystyötä Ontarion ja Quebecin osavaltioissa, johtaen vain muutaman vuoden itseään nuorempia lähetyssaarnaajia. Hänen aikanaan lähetystyö laajennettiin myös Quebecin ranskankieliseen väestöön.
Vuonna 1963 tuolloin vasta 36-vuotias Monson kutsuttiin apostoliksi. Hän oli nuorin apostoliksi kutsuttu sitten vuoden 1910. Apostolina hän johti 1970-luvulla komiteaa, joka uudisti MAP-kirkon version Kuningas Jaakon raamatunkäännöksestä sekä laati kirkon pyhien kirjoitusten uuden laitoksen, jossa ala- ja ristiviitteet oli uusittu. Hän valvoi myös kirkon julkaisutoimintaa ja lähetystyötä. Viimeksi hän on toiminut kirkon kasvatusjärjestelmää johtavan Kirkon koululautakunnan varapuheenjohtajana.
Erityisen merkittävä Monsonin rooli oli MAP-kirkon lähetystyön laajentamisessa itäisen Euroopan entisissä kansandemokratioissa. Hän järjesti Saksan demokraattisen tasavallan ensimmäisen vaarnan 1982 sekä neuvotteli luvan rakentaa sosialististen maiden tarpeista huolehtiva temppeli Freibergiin, DDR:ään 1985.
Presidentti Spencer W. Kimballin kuoltua 1985 kirkon uusi presidentti Ezra Taft Benson kutsui Monsonin ensimmäisen presidenttikunnan toiseksi neuvonantajaksi. Palveltuaan tässä asemassa sekä Bensonin että Howard W. Hunterin aikana, Gordon B. Hinckley kutsui hänet ensimmäiseksi neuvonantajakseen tullessaan kirkon presidentiksi 1995. Samalla hänestä tuli kahdentoista apostolin koorumin presidentti. Monson palveli tässä asemassa aina presidentti Hinckleyn kuolemaan 2008.
Thomas S. Monson valittiin Gordon B. Hinckleyn seuraajaksi kirkon presidentiksi 3. helmikuuta 2008.
Tom Mikkola

Tom Mikkola Entwinen konsertissa Kuopiossa heinäkuussa 2008.
Tom Mikkola (s. 13. joulukuuta 1979) on suomalainen muusikko, jonka pääasiallinen instrumentti on kitara. Parhaiten hänet tunnetaan Entwine-yhtyeen perustajajäsenenä ja kitaristina, minkä lisäksi hän on soittanut kitaraa myös Tuoni-yhtyeessä.
Tim Gunn

Tim Gunn vuoden 2009 Oscar-gaalassa.
Timothy M. ”Tim” Gunn (s. 29. heinäkuuta 1953 Washington, DC) on yhdysvaltalainen muotikonsultti ja televisioesiintyjä. Hänet tunnetaan erityisesti Muodin huipulle -tositelevisiosarjasta, jossa hän toimi kilpailijoiden neuvonantajana vuosina 2004–2018. Hän on toiminut myös ohjelman Tim Gunn's Guide to Style juontajana.
Gunn syntyi ja kasvoi Washingtonissa. Hänen isänsä George oli FBI:n agentti. Gunn oli lapsena ujo ja onneton, eikä vastannut isänsä odotuksia, koska hän leikki mieluummin tyttöjen leikkejä kuin urheili. Gunn vaihtoi koulua useasti sosiaalisten ongelmiensa vuoksi.
Lukion jälkeen Gunn opiskeli Corcoran College of Art and Design -collegessa muun muassa suunnittelua ja kuvanveistoa. Hän valmistui koulusta vuonna 1976, minkä jälkeen hän perusti oman kuvanveistoateljeen. Hän alkoi myös opettaa Corcoranissa suunnittelua ja toimia opiskelijahakutehtävissä. Vuonna 1983 Gunn palkattiin newyorkilaiseen Parsons School for Designiin opiskelijahaun apulaisjohtajaksi. Myöhemmin hänestä tuli koulun apulaisdekaani. Vuonna 2000 Gunnista tuli Parsonsin muotiosaston johtaja seitsemäksi vuodeksi, ja hän nosti Parsonsin arvostetuksi muotikouluksi.
Vuonna 2004 Gunn palkattiin uuden Muodin huipulle -tositelevisiosarjan neuvonantajaksi, vaikka hän olikin aluksi epäileväinen ohjelman tarpeellisuudesta. Sarjasta tuli menestys ja Gunnista sen myötä tunnettu televisiokasvo. Vuosina 2007–2009 Gunn juonsi omaa Tim Gunn’s Guide to Style -sarjaa. Vuonna 2007 hän jätti Parsonsin ja siirtyi töihin Liz Claiborne -muotitaloon.
Gunn asuu nykyisin New Yorkissa. Hän on kirjoittanut kirjan Tim Gunn: A Guide to Quality, Taste and Style. Gunn on avoimesti homoseksuaali ja on sanonut haluavansa elää kokonaan ilman suhdetta.
Anna Tauriala

Anna Tauriala (Anna Tauriala-Tegnér, o.s. Bade, 11. joulukuuta 1941 Helsinki – 6. helmikuuta 2007 Höllviken, Ruotsi) oli suomalainen lastenkirjailija ja kuvittaja. Hän valmistui Taideteollisesta oppilaitoksesta sisustusarkkitehdiksi 1966 ja graafikoksi 1973.
Anna Taurialan ensimmäisten kirjojen aiheet olivat arkirealistisia. Kansainvälisyyskasvatus, taaperokirjat ja ihmisen suojattomuuden ja haavoittuvuuden ymmärtäminen olivat hänelle tärkeitä aiheita. Ihminen ja ihmisiä -kirjan seksuaalikasvatusta ja ihmisen lisääntymistä käsittelevät sivut herättivät pahennusta julkisuudessa, mutta Rudolf Koivu -palkintolautakunta palkitsi kirjan kuvituksen vuonna 1975.
Myöhemmin Anna Tauriala jätti arkirealismin ja ryhtyi kirjoittamaan satuja.
Itse kirjoittamiensa kirjojen lisäksi Tauriala kuvitti myös muiden kirjoja, etenkin lasten oppikirjoja. Hänen kirjojaan on julkaistu Suomen lisäksi kymmenessä maassa.
Tauriala muutti Ruotsiin 1984. Hän keskittyi sen jälkeen enemmän maalaamiseen.
Tuotanto > Kirjoja

Leenan sairaalamatka (lastenkirja, 1971)
Tina kan (1972, ruotsinkielinen alkuteos, teksti Thea Bank Jensen)
Samuli satuinen on iloinen (kuvakirja, 1972, runot Vuokko Muje)
Leena menee kouluun (lastenkirja, 1973)
Valtterin puuhat 1–4 (katselukirjasarja, 1974)
Ihminen ja ihmisiä (lasten tietokirja, 1974, teksti Vuokko Österlund)
Sanojen jäljillä 2, syksy ja kevät (äidinkielen oppikirja, 1975, teksti Hauhia, Hellman, Tervomaa)
Kun Leenan ällästä tuli ärrä (lastenkirja, 1975)
Sini osaa jo (kuvakirja, 1976)
Valtterin tarinoita 1–3 (kuvakirjasarja, 1977)
Isän kaveri
Minä ja leppäkerttu
Salaperäiset joulupaketit
Siellä missä kahvi kukkii (1978, kuvitus John Kihuria)
Muruset 1–4 (katselukirjasarja, 1979)
Muru muistaa maistaa
Murun tutut jutut
Murun eläinystävät
Murun märät jutut
Nenu-nenua (Valtterin tarinoita 4, kuvakirja, 1979)
Maan henki ei nuku koskaan (saturomaani, 1979)
Leena ja hammashurjat (lastenkirja, 1980)
Iikkujen iloinen aapinen (kuvakirja, 1981)
Muruset 5–6 (katselukirjasarja, 1981)
Muru ja mutteri
Muru ja Leppis Peppis
Sini käy kaupassa (kuvakirja, 1981)
Sanojen jäljillä aapinen, syksy ja kevät (äidinkielen oppikirja, 1981, työryhmä Hauhia, Mattila, Tervomaa, Tiisala, Tauriala)
Penni ja Topo hoidossa (katselukirja, 1983)
Penni ja Topo neuvolassa (katselukirja, 1983)
Iltasatujen aarteet (satukokoelma, 1984)
Tittimaan ipanat (saturomaani, 1984)
Pieni torvensoittaja (saturomaani, 1985, kuvitus Waldemar Bade)
Saara-sarja (katselukirjasarja, 1986)
Saara ja possut
Saara ja kisu
Saara ja hauva
Saara ja pupu
Kuka laulaa metsässä? (runokuvakirja, 1989, kuvitus Anna Tauriala ja Matleena Tauriala)
Ruusutyttö ja sammakko (saturomaani, 1991, kuvitus Matleena Tauriala)
Tuotanto > Animaatioita

Kun Leenan ällästä tuli ärrä (1976), Yleisradio
Tuotanto > Lastennäytelmiä

Pieni torvensoittaja (1995), YLE Radioteatteri
Jo-Jo-Joonas (2000), ohjaus Maarit Pyökäri, Oulun kaupunginteatteri
Tuotanto > Äänikirjoja

Sukelletaan satuihin (satuja, 2004)
Palkintoja

1969 International Design Award, American Institute of Interior Designers (Poppa leikkielementti ja liuku, valmistaja P.O.Korhonen)
1972 Vuoden kirjavalio -palkinto (kuvitus kirjaan Samuli Satunen on iloinen)
1974 Paras suomalainen leikkikalu (Puulelusarja Nakurit, valmistaja Aarikka)
1975 Rudolf Koivu -palkinto (Ihminen ja ihmisiä)
1976 Arvid Lydecken -palkinto (Kun Leenan ällästä tuli ärrä)
Aiheesta muualla

Anna Taurialan muistokirjoitus Hleisngin Sanomissa
Tom Clancy’s Ghost Recon Breakpoint

| Tom Clancy’s Ghost Recon Breakpoint |
| --- | --- |

Kehittäjä:  Ubisoft Paris
Julkaisija:  Ubisoft
Jakelija:  Epic Games Store, Google Stadia, PlayStation Store, Microsoft Store, Ubisoft Store, Steam ja Amazon Luna
Ohjaaja:  Eric Couzian
Käsikirjoittaja:  Emil Daubon
Pelisarja:  Tom Clancy’s Ghost Recon
Pelimoottori:  AnvilNext 2.0
Julkaistu:  4. lokakuuta 2019
Lajityyppi:  taktinen ammuntapeli
Pelimuoto:  yksinpeli, moninpeli
Ikäluokitus:  ESRB: Alkaen 17 vuotta  USK 18 
Alusta:  Microsoft Windows, PlayStation 4, Xbox One
Jakelumuoto:  Blu-ray-levy, optinen levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK   : 
Tom Clancy’s Ghost Recon Breakpoint on Ubisoftin julkaisema taktinen ammuntapeli. Se julkaistiin maailmanlaajuisesti 4. lokakuuta 2019 Windows,- Playstation 4,- ja Xbox One -aluistoille. Peli on jatko-osa Tom Clancy’s Ghost Recon Wildlandsille.
Juoni

Peli sijoittuu Auroa- nimiselle saarelle, jonne päähenkilö luutnantti Nomad ja hänen joukkonsa lähetettiin tiedustelutehtäviin. Heidän helikopterinsa ammutaan kuitenkin matkalla alas ja he tippuvat keskelle erämaata. Tästä alkaa Nomadin joukkojen selviytymistaistelu saarta hallitsevaa entisten Yhdysvaltain asevoimien sotilaiden muodostamaa Wolves-joukkoa vastaan, jota johtaa Nomadin entinen aseveli eversti Cole D. Walker. Pelin aikana on mahdollisuus muodostaa liittolaisia ja tutkia vapaasti Auroan saarta johon kuuluu useita eri biomeja ja sään ääri-ilmiöitä.
Archie Bunker

Archibald ”Archie” Bunker on fiktiivinen hahmo 1970-luvun amerikkalaisesta tilannekomediasta Perhe on pahin. Hahmoa näytteli Carroll O’Connor.
Archie Bunker kuuluu amerikkalaisen television kaikkien aikojen suosituimpien TV-hahmojen joukkoon.  Vuonna 2005 Archie Bunker valittiin Bravon 100 suurimman TV-hahmon listauksessa ensimmäiseksi. Archien tuoli on Yhdysvaltain historian museon pysyvässä kokoelmassa.
Tom Clancy’s Rainbow Six: Vegas

| Tom Clancy’s Rainbow Six: Vegas |
| --- | --- |

Kehittäjä:  Ubisoft Montreal
Julkaisija:  Ubisoft
Jakelija:  Steam, Microsoft Store ja PlayStation Store
Säveltäjä:  Paul Haslinger
Pelisarja:  Rainbow Six
Pelimoottori:  Unreal Engine 3 Unreal Engine 2 (PSP)
Julkaistu:  22. marraskuuta 2006 Xbox 360 NA 22. marraskuuta 2006 EU 1. joulukuuta 2006 Microsoft Windows NA 28. marraskuuta 2006 EU 15. joulukuuta 2006 PlayStation Portable NA 12. kesäkuuta 2007 EU 28. kesäkuuta 2007 PlayStation 3 NA 26. kesäkuuta 2007 EU 28. kesäkuuta 2007 
Lajityyppi:  taktinen ammuntapeli, ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: M PEGI: 16+
Alusta:  Xbox 360, Microsoft Windows, PlayStation Portable, PlayStation 3, mobiilipeli
Jakelumuoto:  DVD, DVD-DL, UMD, Blu-ray
Lisää peliartikkeleitaVideopelien teemasivulla
Infobox OK  : 
Tom Clancy’s Rainbow Six: Vegas on Ubisoft Montrealin kehittämä ja Ubisoftin julkaisema Rainbow Six -pelisarjaan kuuluva ensimmäisen persoonan taktinen ammuntapeli. Peli julkaistiin vuonna 2006 Xbox 360:lle ja Microsoft Windowsille sekä seuraavana vuonna PlayStation Portablelle ja PlayStation 3:lle.
Rainbow Six: Vegasissa pelaaja ohjaa terroristeja vastaan taistelevan ryhmän johtajaa Logan Kelleriä Las Vegasiin sijoittuvissa tehtävissä. Kellerillä on mukanaan sotilaita, joille pelaaja voi antaa komentoja.
Peli sai julkaisun yhteydessä hyviä arvosanoja. Xbox 360 -version keskiarvo Metacritic-sivustolla on 89/100. PlayStation 3- ja Windows-versioiden vastaavat luvut ovat 86 ja 85. PSP-versio ei sen sijaan ollut arvostelumenestys. Sen keskiarvo on vain 60.
Aiheesta muualla

Rainbow Six: Vegas Ubisoftin sivuilla (englanniksi)
Mobiilipelin sivusto (Arkistoitu – Internet Archive) (englanniksi)
Archibald Viktor Ramsay

Archibald Viktor Ramsay (14. marraskuuta 1847 Kuopio – 6. maaliskuuta 1907 Helsinki) oli Venäjän keisarillisessa armeijassa palvellut suomalainen kenraalimajuri.
Ramsayn vanhemmat olivat kuvernööri, eversti Gustaf Adolf Ramsay ja Vendla Gustava von Essen ja puoliso vuodesta 1888 vapaaherratar Alexandra Anna Maria von Kothen. Kenraalit Arthur Rickhard Ramsay, Gustaf Adolf Ramsay ja Allan Georg Ramsay olivat hänen veljiään. Archibald Viktor Ramsay opiskeli Helsingfors Lyceumissa 1858–1860, minkä jälkeen hänet otettiin oppilaaksi Haminan kadettikouluun. Sieltä hän siirtyi H.M. Keisarin paašikouluun Pietariin 1866. Hänet ylennettiin kamaripaašiksi 1867 ja määrättiin koulusta 1868 valmistuttuaan vänrikkinä palvelukseen Henkivartioväen Semenovskojen rykmenttiin. Ramsay ylennettiin aliluutnantiksi 1872 ja luutnantiksi 1876. Rykmenttinsä mukana hän osallistui Turkin sotaan 1877–1878 ja yleni sodan jälkeen syyskuussa 1878 alikapteeniksi.  Kapteeniksi Ramsay ylennettiin 1887, jolloin hänet määrättiin komppanianpäälliköksi Henkivartioväen Semenovskojen rykmenttiin. Everstiksi hänet ylennettiin 1892, eron sotapalveluksesta hän sai kenraalimajurina huhtikuussa 1897. Ramsay edusti aatelissukuaan valtiopäivillä 1897 ja 1900.
Torbjörn Eliasson

Torbjörn Eliasson (s. 18. tammikuuta 1947) on Ahvenanmaan keskustan poliitikko. Hän istui maakuntapäivien jäsenenä vuodesta 2003, kunnes aloitti vuonna 2010 Ahvenanmaan maakuntahallituksen jäsenenä. Hän istui maakuntahallituksessa elinkeinoministerinä vuoteen 2011, mistä lähtien hän on istunut maakuntapäivillä. Hän on ammatiltaan yrittäjä ja asuu Godbyssä.
Tillig

Tillig (TILLIG Modellbahnen GmbH & Co. KG) on saksalainen pienoisrautateitä valmistava yritys. Tillig valmistaa kaksikiskovirroitusjärjestelmiin sopivia vetureita, vaunuja sekä kiskoja H0- ja TT-mittakaavoissa.
Aiheesta muualla

Yrityksen verkkosivut
Arpad Elo

Arpad Emrick Elo (unk. Élő Árpád Imre; 25. elokuuta 1903 – 5. marraskuuta 1992) oli Unkarissa syntynyt, vuonna 1913 Yhdysvaltoihin muuttanut tieteilijä. Hän toimi fysiikan professorina Marquetten yliopistossa Milwaukeessa, Wisconsinissa.
Elo harrasti shakkia ja voitti kahdeksan kertaa Wisconsinin-mestaruuden. Hän kehitti itsensä mukaan nimetyn Elo-lukujärjestelmän, josta hänet muistetaan parhaiten.
Aiheesta muualla

Arpad Elo ChessGames.com-sivustolla (englanniksi)
Tom McGillis

Tom McGillis vuonna 2018.
Tom McGillis on kanadalainen vastaava tuottaja ja käsikirjoittaja, joka tunnetaan Jennifer Pertschin kanssa yhteisluomista animaatiosarjoista 6teen, Total Drama Island ja Total Drama Action. Hän on myös kanadalaisen tuotantoyhtiön Fresh TV:n puheenjohtaja.
Aiheesta muualla

Tom McGillis Internet Movie Databasessa. (englanniksi)
Tingle

Tingle
Tingle on The Legend of Zelda -pelisarjassa esiintyvä, kuvitteellinen videopelihahmo. Tingle esiintyi ensimmäisen kerran pelissä The Legend of Zelda: Majora's Mask ja on sen jälkeen näyttäytynyt useassa Zelda-pelissä. Freshly-Picked Tingle's Rosy Rupeeland, ensimmäinen peli, jossa Tingle on pääosassa, julkaistiin Nintendo DS:lle vuonna 2007. Tinglellä on tämän lisäksi 2 veljeä.
Tinglellä on piirteitä, jotka muistuttavat Nintendon säveltäjää Koji Kondoa.
Ominaisuudet

Tingle on 35-vuotias, lyhyt mies, joka kuvittelee olevansa keiju. Ulkomuodoltaan Tingle on ihminen, joka pukeutuu vihreään, Linkin asua muistuttavaan pukuun. Majora's Maskissa Tinglellä on punaiset pöksyt ja iso kello, jonka viisarit ovat juuttuneet asentoon 16:00. Hahmo näyttäytyy peleissä tavallisesti lentelemällä ympäriinsä punaisella ilmapallolla ja huutelemalla "Tingle-Tingle, Kooloo-LIMPAH". Tingle piirtää ja myy karttoja isänsä hyväksi, joka tosin pitää poikaansa tyhmyrinä.
Tinglellä on vahva yhteys rupioihin, joita hän Freshly-Picked Tingle's Rosy Rupeelandin mukaan tarvitsee elääkseen. Four Sword Adventuresin voimakivet ja The Minish Capin kinstonet kiinnostavat Tingleä.
Esiintymiset

Zelda-pelien sijoittuminen eri aikakausille viittaa siihen, että kuten Linkejä ja Zeldoja, myös Tinglejä on useita.
Majora's Mask
Tingle on tavattavissa monilla alueilla ja myy Linkille Terminan karttoja. Päästäkseen puheille Tinglen kanssa Linkin on ammuttava tämän ilmapallo rikki, jolloin Tingle putoaa maahan. Tinglen isä asuu Woodfall-suolla ja on häpeissään poikansa toilailuista ja epäilee hemmotelleensa tätä liikaa.
Oracle of Ages
Tingle antaa Linkille kartan, jonka avulla meren ylittäminen onnistuu. Link voi myöhemmin palata Tinglen luokse ja saa tältä parannellun siemenrasian, johon mahtuu 50 kappaletta jokaista siemenlajia. Pelattuna Oracle of Seasonsin kanssa Tingle antaa myös paremman siemenrasian, johon mahtuu 99 jokaisen lajin siementä.
Tingle esiintyy myös peleissä The Legend of Zelda: The Wind Waker, The Legend of Zelda: Four Swords Adventures, The Legend of Zelda: The Minish Cap, Tingle RPG ja Super Smash Bros. Melee.
Tinglen veljet

Tinglellä on 2 veljeä, jotka kaikki esiintyvät The Legend of Zelda: The Wind Waker ja The Legend of Zelda: Minish cap peleissä. Heidän nimensä ovat Ankle, David Jr. ja Knuckle. David Jr. tosin ei ole Tinglen oikea veli. Hän vain pukeutuu samanlaisesti.
Ankle
Ankle pukeutuu täysin samalla tavalla kuin Tingle, mutta Anklen puvun väri on vaalean punainen, pöksyt ovat violetin väriset. The Legend of Zelda: The Wind Wakerissa hänet voi löytää Tingle Towerilta pyörittämässä toteemipaalun päätä, ja Minish Capissa hänet löytää Lon Lon Ranchilta, jossa hän voi yhdistää Linkin kanssa kinstonen palasen.
Knuckle
Knuckle pukeutuu täysin samalla tavalla kuin Tingle, mutta hänen pukunsa väri on vaalean sininen ja pöksyt ovat tumman siniset. The Legend of Zelda: The Wind Wakerissa hänet voi löytää Tingle Towerilta pyörittämässä toteemipaalun päätä. Hänen kellonsa viisarit ovat juuttuneet aikaan 03:00/15:00.
David Jr.
David Jr. pukeutuu täysin samalla tavalla kuin Tingle, mutta David Juniorin puvun väri on valkoinen, pöksyt ovat vihreät. Hän ei ole tavallinen Hylialainen, niin kuin Tingle ja muut veljet, vaan tavallinen ihminen. Hän ei ole Tinglen oikea veli, sillä hänen tarinansa tapahtuu niin, että hän eräänä päivänä huuhtoutuu Tingle tornin rantaan, ja Tingle pakottaa hänet työhön.  The Legend of Zelda: The Wind Wakerissa hänet voi löytää Tingle Towerilta pyörittämässä toteemipaalun päätä.
Arpaillargues-et-Aureillac

| Arpaillargues-et-Aureillac |
| --- | --- |
 Temppeli
 vaakuna
 Arpaillargues-et-Aureillac
 Koordinaatit: 44°00′05″N, 4°22′24″E 
Valtio:  Ranska
Alue:  Occitanie
Departementti:  Gard
Arrondissementti:  Nîmes
Pinta-ala:  
 – Kokonaispinta-ala:  13,7 km²
Väkiluku (2016):  1 009 
 – Väestötiheys:  73 as./km²
Kunnan numero:  30014
 
 Kunnan kotisivut 
Infobox OKVirheellinen NIMI-arvo: 
Arpaillargues-et-Aureillac on kunta Ranskan eteläosassa Gardin departementissa Occitanien alueella.  Se sijaitsee noin 25 kilometriä Nîmesin kaupungista pohjoiseen.
Chateau d'Arpaillargues
Paikallinen linna Chateau d'Arpaillargues on rakennettu 1700-luvulla. Linnassa asui aikoinaan Agoultin kreivitär Marie de Flavigny, joka oli kirjailija sekä säveltäjä Franz Lisztin muusa. Nykyään linna toimii hotellina.
Aiheesta muualla

Kuvia tai muita tiedostoja aiheesta Arpaillargues-et-Aureillac Wikimedia Commonsissa
Tommaso Caccini

Tommaso Caccini (1574–1648) oli italialainen kirkkoisä.
Caccini syntyi Firenzessä ja valitsi uskonnollisen elämän ennen viidettätoista elinvuottaan. Hän valitsi Dominikaanisen vaihtoehdon ja liittyi San Marcon luostariin. Pian hän ositti saarnaajan taitonsa.
Caccini oli Galileo Galilein vihamies. Hän oli muun muassa Galilein vuoden 1633 inkvisitio-oikeudenkäynnin taustavaikuttaja.
Tillipioni

| Tillipioni |
| --- | --- |
 Tillipionin kukka
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Saxifragales
Heimo::  Pionikasvit Paeoniaceae
Suku::  Pionit Paeonia
Laji::  tenuifolia
Kaksiosainen nimi
 Paeonia tenuifolia  L. 
Katso myös
   Tillipioni Wikispeciesissä   Tillipioni Commonsissa 
Infobox OKNimi-testi OK: 
Tillipioni (Paeonia tenuifolia) kuuluu pionikasvien (Paeoniaceae) heimoon. Tillipioni on matalakasvuinen, 40 senttimetrin korkuinen. Sen lehdykät ovat hyvin hienoliuskaiset. Niiden leveys vaihtelee puolesta kuuteen millimetriin. Lajin nimen mukaisesti ne ovat tillimäiset, mutta melko jäykät. Kirkkaanpunaisen kukan leveys on neljästä viiteen senttiä. Tuoksu on miellyttävä. Juurakossa on usein perunamaisia mukuloita. Tillipionin kotiseutua ovat Kaukasus, Transsilvania, Ukraina ja Unkari. Se kasvaa siellä kuivilla niityillä. Puutarhassa tillipioni menestyy parhaiten syvämultaisissa kivikoissa ja rinteissä.
Tillipioneja Kumpulan kasvitieteellisessä puutarhassa Helsingissä